5 อันดับหนังทำเงินของฮอลลิวูด ประจำช่วงสุดสัปดาห์ที่ 10 พฤษภาคม 2553
Iron Man 2 สามารถรีดเงินจากบรรดาสาวก ทำเงินในสุดสัปดาห์แรกที่ฉาย ได้กว่าหนึ่งร้อยสามสิบสามล้านดอลล่าร์เป็นอันดับหนึ่ง
สุดสัปดาห์ที่ผ่านมา เรื่องของสาวใหญ่นางหนึ่ง ซึ่งกลับกระบวนการของการพบรัก แต่งงาน และมีลูก ด้วยการมีลูกก่อนด้วยวิธีผสมเทียมแล้ว จึงมาเจอเนื้อคู่ที่ถูกใจ ในเรื่อง The Back Up Plan ที่นำโดย Jennifer Lopez ดูจะต้องการผ้าใบผืนใหญ่เพื่อรองรับการร่วงหล่น จากที่ 4 ลงมาเป็น 5 อันดับ 4 ก็ขยับลงมาจาก 3 เช่นกัน แต่ยังคงสามารถทำนัดกับแฟนๆได้ค่อนข้างเหนียวแน่น แม้จะออกเดทมาได้ถึงเดือนกว่าแล้ว เพราะนั่นคือ  หนังรักแนวตลกผสมผจญภัย ซึ่งนำ Tina Fey มาประชันบทกับ Steve Carell ส่วน  เริ่มออกบินผ่านทั้งฝน ร้อน และหนาวมาหลายสัปดาห์ แต่ยังไม่ยอมทิ้งห้าอันดับแรกไปง่ายๆ และในสัปดาห์ที่เจ็ด หนังการ์ตูนสำหรับคุณหนูๆเรื่องนี้ยังคงติดอยู่ตำแหน่งที่ 3 สำหรับ  เรื่องราวเขย่าขวัญ เกี่ยวกับนักฆ่าหน้าบาก ที่ตามไปหลอกหลอนและปลิดชีวิตเหยื่อถึงในความฝัน สุดสัปดาห์ที่สองต้องสะดุ้งตื่น พร้อมฝันร้ายเล็กน้อย เพราะพบว่าตัวเองต้องเสียอันดับ จากหนึ่งลงมาเป็น 2 และ Robert Downey Junior ในบทนักธุรกิจอุตสาหกรรมอาวุธ ผู้กลับใจมาเป็น Super Hero ผู้สวมใส่ชุดมนุษย์เหล็กใน Iron Man ซึ่งทำเงินมาเมื่อหลายปีที่แล้ว คราวนี้ย้อนกลับมาอีกครั้งใน Iron Man 2 หรือภาคสอง แต่เนื้อหาจืดกร่อยเทียบกับตอนแรกไม่ได้ เหมือนนำเหล็กกล้ามาเทียบกับสังกะสี ทว่า  ก็ยังสามารถรีดเงินจากบรรดาสาวก ทำเงินในสุดสัปดาห์แรกที่ฉาย ได้กว่าหนึ่งร้อยสามสิบสามล้านดอลล่าร์เป็นอันดับหนึ่ง